Folketing
2009-01-30

Når man i dag taler om diabetes, som er den sygdom, der har den største vækst, vil jeg sige, at vi skal sætte ind. Men hvad med at bruge de undersøgelser, der er lavet? Man ved, at grunden til de fleste af de livsstilssygdomme, som vi har, er, at vi bevæger os meget mindre, end man har gjort tidligere. Vi bevæger os på en helt anden måde i dag - det kan man se, hvis man kigger 50 år tilbage i tiden. Med alt det tekniske udstyr, som vi har, har vi gjort os selv en bjørnetjeneste. Hvor er der snart et hjem uden en opvaskemaskine, en vaskemaskine og en tørretumbler? Bilen bruges til al transport, og kan folk ikke få en parkeringsplads tæt nok på, holder de på kantstenen foran forretningen, eller også stjæler de handicapparkeringen blot for at spare at gå 100 m. Og kan vi snart finde et hjem, hvor man skal rejse sig op for at skifte kanal på fjernsynet? Nej vel?